Jopo+-+Jokaisen+polkupyörä

=Jopo - Jokaisen polkupyörä=

[[image:jopokirja.jpg width="223" height="220" align="left"]]Idea
Jopo-polkupyörän syntyminen 60-luvulla oli Helkaman tehtaan polkupyöräteollisuudesta vastaavan Eero Helkaman ansiota. Eero Helkama halusi luoda ketterän, kaupunkikäyttöön sopivan vaihteettoman polkupyörän, joka sopii kaikille; ikään, kokoon ja sukupuoleen katsomatta. Helkama halusi tehdä pyörästä myös kohtuuhintaisen, jotta se olisi kaikkien ulottuvilla.

Eero Helkamaa ei yksin voida kuitenkaan pitää Jopon suunnittelijana, vaan kokonaisuus syntyi Eero Helkaman ideasta, Helkaman pyörätehtaan johtajan DI Erkki Rahikaisen teknisestä toteutuksesta sekä teollisen muotoilijan Eero Rislakin suunnittelemista värikartasta ja osista, kuten heijastin ja etulamppu.

[[image:Moulton_Stowaway_60s.gif width="164" height="147" align="right"]]Esikuva
Esikuva Jopolle oli brittiläisen Alex Moultonin 50-luvulla suunnittelema ja 60-luvun alussa lanseerattu pienipyöräinen Moulton-polkupyörä, josta tuli Iso-Britannias sa muodikas vaihtoehto tavalliselle pyörälle – svengaavan 60-luvun ikoni.

[[image:jopon_värit.jpg width="230" height="190" align="left"]] Ominaisuudet
Säädeltävyys oli Jopon tärkeimpiä ominaisuuksia. Pienten pyörien ansiosta Jopon säätövarat saatiin suureksi ja lisäksi ne helpottivat pyörään nousemista. Toinen esikuva Jopon muotoilussa oli mopedi, jolta lainattiin levyrunko. Mahdollisesti 60-luvun pop-taiteen vaikuttamana mukaan tulivat kirkkaat värit – ja 1965 lanseeratun Jopon suosio oli taattu.

Nimi pyörälle löytyi yleisökilpailun kautta. Kilpailuun tuli vastauksia huikeat 28000 ja voittajaksi nousi Jopo – lyhenne Jokaisen polkupyörästä.

Variaatiot
Jopo oli 60- ja 70-luvuilla valtavan suosittu: sitä valmistettiin tuolloin yhteensä 250 000 kappaletta. Suosiosta kertoo myös se, että Helkaman tehtailla valmistettiin kaksi vuotta pelkästään Jopoja. Helkama valmisti 60- ja 70-luvuilla perus-Jopon lisäksi muita malleja, esim. kunto-Jopon, joka oli kuntopyörä, Jopo-mobilin eli taitettavan mallin, Jopo-tourin vaihteineen sekä tupla-Jopo -tandemin.



Uusi tuleminen
70-luvulla pyörien muotoilu siirtyi retkipyöriin ja Jopon valmistus lopetettiin. Nykyään alkuperäiset 60- ja 70-luvun Jopot ovat haluttuja keräilykappaleita, joista voi joutua maksamaan satoja euroja. Helkama on ottanut 2000-luvulla Jopon yleisön pyynnöstä uustuotantoon hieman päivitettynä versiona.

Lähteet: Vihma, Susann ym. (toim.) 2009: Suomalainen muotoilu – esineistä teollisuustuotteiksi. WSOY, Porvoo. Helkama, Iris (toim.) 2007: Jopo. Miten Joposta tuli jopo - jokaisen polkupyörä. Atena Kustannus, Jyväskylä http://www.helkama.fi http://www.jopo.fi http://www.moultonbicycles.co.uk

Kuvat: Moulton Bicycles, Helkama Velox, Atena Kustannus